12. 8. 77 De Europæiske Fællesskabers Tidende Nr. L 206/11 RÅDETS AFGØRELSE af 25. juni 1977 om oprettelse af en stående komité for husdyravl (77/505/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til udkast til afgørelse forelagt af Kommissionen, og ud fra følgende betragtninger : For de tilfælde, hvor Rådet overdrager Kommissionen beføjelser for så vidt angår husdyravl, bør der oprettes en komité, der er sammensat af sagkyndige fra med- lemsstaterne for at sikre et snævert samarbejde mel- lem medlemsstaterne og Kommissionen og for at gøre det muligt for denne at rådspørge sagkyndige ; det er desuden ønskeligt, at dette samarbejde omfatter alle de områder, der i disse anliggender er undergivet en fællesskabsordning ; denne komité bør derfor be- myndiges til at undersøge alle spørgsmål, der henhø- rer under disse områder — TRUFFET FØLGENDE AFGØRELSE : Artikel 1 Der oprettes en stående komité for husdyravl, i det føl- gende benævnt »komiteen«, som består af repræsentan- ter for medlemsstaterne under forsæde af en repræsen- tant fra Kommissionen. Artikel 2 Komiteen udøver de funktioner vedrørende husdyravl, der ved bestemmelser vedtaget af Rådet overdrages den, i de tilfælde og på de betingelser, der er fastsat i disse bestemmelser. Den kan desuden undersøge et hvilket som helst an- det spørgsmål på dette område, som rejses af forman- den enten på dennes initiativ eller på anmodning af en medlemsstat. Artikel 3 Komiteen fastsætter selv sin forretningsorden. Udfærdiget i Bruxelles, den 25. juli 1977. På Rådets vegne H. SIMONET Formand